EkBass/fiwiki-20250220-pages-articles huggingface dataset:
Opus (yhtye)

Opus oli itävaltalainen poprock-yhtye joka perustettiin vuonna 1973. __notoc__ == Yhtyeen historia == Vuonna 1985 Opus julkaisi kappaleen "Live Is Life", joka ponnahti myyntilistojen kärkeen monessa maassa, ja Yhdysvalloissa live- nauhoitus pääsi Top 40 -albumilistalle vuonna 1986. Se saavutti kuudennen sijan Britannian myyntilistoilla 15. kesäkuuta 1985 ja pysyi sijalla 15 viikkoa. Yhtyeellä on ollut joitain onnistumisia muilla kappaleilla Itävallassa, Saksassa ja Sveitsissä, mutta ei maissa, joissa ei puhuta saksaa. Opus lopetti toimintansa vuonna 2021https://steiermark.orf.at/stories/3135594/. ==Jäsenet== * Herwig Rüdisser (sanoitus, laulu) * Ewald Pfleger (kitara, taustalaulu) * Kurt-Rene Plisnier (koskettimet, taustalaulu) * Günter Grasmuck (rummut) ==Diskografia== * DayDreams (1980) * Eleven (1981) * Opusition (1982) * Up and Down (1984) * Live Is Life (live, 1984) * Solo (1985) * Opus (1987) * Magical Touch (1990) * Walkin' on Air (1992) * Jubileé (live, 1993) * Love, God & Radio (1996) * Flyin' Higher – Greatest Hits (kokoelma, 2003) * The Beat Goes On (2004) * Opus Magnum (2020) ==Triviaa== * Jääkiekkojoukkue Tappara käyttää kappaletta "Live Is Life" maalilaulunaan. ==Lähteet== ==Aiheesta muualla== *Yhtyeen sivusto Luokka:Itävaltalaiset popyhtyeet Luokka:Itävaltalaiset rockyhtyeet
Zhengrong Shi

Zhengrong Shi (; s. 1963) on kiinalainen liikemies. Hän on perustanut aurinkoenergian yrityksen Suntech Power. Forbesin mukaan Shi on rikkain kiinalainen 2006, ja hänen varallisuutensa oli 2,2 miljardia Yhdysvaltain dollaria vuonna 2006. Shi rikastui listaamalla aurinkokennoyrityksensä New Yorkin pörssiin.Forbes World's Richest 2006 – China residents. March 9, 2006 Hänellä on myös Australian kansalaisuus perustuen maassa suoritettuun tohtorintutkintoon ja työntekoon. Hän on naimisissa ja hänellä on kaksi lasta. Shi oli Australiassa aurinkokennotutkija 1992–1995 ja aurinkokennoyrityksen toimitusjohtaja 1995–2001. Hänellä on 11 aurinkokennopatenttia.Zhengrong Shi, Suntech Power ==Aiheesta muualla== * 'Climate of fear' in solar research The Canberra Times, 30.5.2006 ==Lähteet== Luokka:Kiinalaiset liikemiehet Luokka:Kiinalaiset miljardöörit Luokka:Vuonna 1963 syntyneet Luokka:Elävät henkilöt
Gianna Michaels

Gianna Michaels (s. 6. kesäkuuta 1983 Seattle, Washington) on yhdysvaltalainen pornonäyttelijä. ==Ura== Ennen pornouraansa Gianna muutti vuonna 2001 Kaliforniaan, jossa hän työskenteli vastaanottoapulaisena. Ajan myötä häntä pyydettiin malliksi, joka puolestaan johti alastonmallin kuviin ja vuonna 2004 Gianna teki ensimmäisen pornoelokuvansa. Tämän jälkeen hänen suosionsa on kasvanut nopeasti ja Gianna on esiintynyt yli 390 pornoelokuvassa. ==Lähteet== ==Aiheesta muualla== * Gianna Michaels - Virallinen kotisivu * * Adult Web Movie Database * Gianna Michaels at AFAdb Luokka:Yhdysvaltalaiset pornonäyttelijät Luokka:Vuonna 1983 syntyneet Luokka:Elävät henkilöt Luokka:Seulonnan keskeiset artikkelit
Kyfoosi

Kyfoosi (, käyrä - kyttyrä) on selkärangan yläosan, erityisesti rintarangan (ns. torakaalinen kyfoosi) taaksepäin työntyvä kaareuma. Selkäranka on luonnostaan S-kirjaimen mallinen, yläselän kaarevuutta taaksepäin tasapainottaa lannerangan notkoa eli lordoosi. 22-vuotiaiden miesten rintarangan köyry on keskimäärin 34 ja naisten 26 astetta. Mikäli selkärangan kyfoosi on sairaalloisen käyrä, puhutaan kumaraselkäisyydestä tai kyttyräselkäisyydestä. == Katso myös == * Lordoosi * Skolioosi ==Lähteet== Luokka:Tuki- ja liikuntaelimistö Luokka:Seulonnan keskeiset artikkelit
Tuura

Tuura voi tarkoittaa seuraavia: * Tuura, sauva, jossa on jään läpäisyyn suunniteltu terä ja jota käytetään avannon tekemiseen. * Tuura sukunimenä: ** Alpo S. Tuura (1902–1928), amerikansuomalainen taidemaalari ** J. W. Tuura (1885–1963), suomalainen toimittaja ja pakinoitsija ** Kristiina Tuura (s. 1952), suomalainen elokuvaohjaaja ** Matti Tuura (1946–2021), suomalainen juoksija * Kuvitteellisia Tuura-nimisiä henkilöitä: ** Iku-Tiera eli Tuura, taruhenkilö Kalevalassa ** Vuorineuvos Tuura, kuvitteellinen henkilö Spede Pasasen Uuno Turhapuro -elokuvissa ** Reetta Tuura, vuorineuvos Tuuran vaimo Uuno Turhapuro -elokuvissa
Hannover 96

Hannover 96 on saksalainen jalkapalloseura Hannoverin kaupungista Ala-Saksin osavaltiosta. Se pelaa kaudella 2021–2022 Saksan 2. Bundesliigassa.Hannover 96 Seuran kotisivu == Historia == Seura perustettiin huhtikuussa 1896 rugby- ja yleisurheiluseuraksi. Nimenä oli tuolloin Hannoverscher FC 1896. Vuonna 1913 se yhdistyi Ballverein Hannovera von 1898:n kanssa, jolloin se sai nykyisen nimensä Hannoverscher Sportverein von 1896. Hannoverscher FC:n värit olivat musta, valkoinen ja vihreä, mutta se pelasi sinisissä paidoissa. Ballverein puolestaan pelasi punaisissa paidoissa. Seurojen yhdistymisen jälkeen joukkue päätti pelata punaisissa paidoissa, mutta sen virallisiksi väreiksi jäivät edelleen musta, valkoinen ja vihreä kuten seuran logostakin yhä näkyy. Joukkueen lempinimi on silti die Roten – punaiset. Hannover voitti ensimmäisen mestaruutensa vuonna 1938 kun se kukisti Schalke 04:n loppuottelussa, mikä on yksi saksalaisen jalkapallohistorian suurimmista yllätyksistä. Toisen maailmansodan jälkeen Hannover pelasi pohjoisessa Oberligassa. Vuonna 1954 se voitti toisen Saksan mestaruutensa. Vuonna 1963 Saksassa muodostettiin jalkapalloon alueellisten liigojen sijasta yhtenäinen Bundesliiga. Pohjoisesta Oberliigasta sinne pääsivät kuitenkin Hamburger SV ja Werder Bremen. Seuraavaksi kaudeksi joukkue kuitenkin nousi ylimmälle sarjaportaalle. Hannoverissa pelasi maajoukkuepelaajiakin kuten Jupp Heynckes ja Hans Siemensmayer. Hannover pelasi 1. Bundesliigassa vuosikymmenen verran sijoittuen säännöllisesti sarjataulukon alempaan keskikastiin. Kaudeksi 1974–1975 se putosi alemmalle sarjatasolle. Se palasi kylläkin heti takaisin 1. Bundesliigaan, mutta putosi heti alemmas. 1970-luvun lopulla ja 1990-luvun alussa seura kärsi pahoista talousvaikeuksista. Vuonna 1992 se kuitenkin voitti Saksan Cupin, mikä kohensi seuran taloustilannetta. Hannover 96 oli ensimmäinen alemman divisioonan joukkue, joka voitti kilpailun. Matkalla kohti voittoa se kukisti muun muassa Bundesliiga-joukkueet Borussia Dortmundin, VfL Bochumin, Karlsruher SC:n, Werder Bremenin ja Borussia Mönchengladbachin. Kaudet 1996–1998 die Roten pelasi Saksan kolmannella sarjatasolla Regionnalligassa. Se palasi 2. Bundesliigaan 1999 ja 1. Bundesliigaan 2002, jossa se on sen jälkeen pelannut lukuun ottamatta kautta 2016–2017. == Saavutukset == *Saksan mestaruudet (2): 1938, 1954 *Saksan cupmestaruudet (1): 1992 *Saksan amatöörimestaruus (3): 1960, 1964, 1965 *Saksan 2. Bundesliigan mestaruus (3): 1975 (pohjoinen), 1987, 2002 *Pohjois-Saksan mestaruus (1): 1954 *Ala-Saksin Gaumestaruudet (3): 1935, 1938, 1941 == Entisiä valmentajia == * Jörg Berger * Andreas Bergmann * André Breitenreiter * Thomas Doll * Michael Frontzeck * Dieter Hecking * Branko Ivanković * Ewald Lienen * Peter Neururer * Ralf Rangnick * Reinhard Saftig * Thomas Schaaf * Rolf Schafstall * Mirko Slomka == Lähteet == == Aiheesta muualla == Luokka:Ala-Saksin jalkapallo Luokka:Saksalaiset jalkapalloseurat Luokka:Vuonna 1896 perustetut urheiluseurat Luokka:Hannoverin urheilu
Tie Guantanamoon

Tie Guantanamoon (The Road to Guantanamo) on brittiläinen dokumentaarinen draama vuodelta 2006. Elokuvan on ohjannut Michael Winterbottom. Elokuva kertoo kolmesta brittiläisestä arabista, jotka tuomitaan syyttömänä vankeuteen Guantanamo Bayn vankileiriin. Elokuvan ensiesitys oli Berlinalessa 14. helmikuuta 2006, ja se esitettiin ensi kerran valtamediassa Yhdistyneessä kuningaskunnassa Channel 4 -televisiokanavalla 9. maaliskuuta 2006. Seuraavana päivänä elokuva julkaistiin yhtä aikaa elokuvateattereissa, DVD:nä ja internetissä. Elokuva kuvattiin Afganistanissa, Pakistanissa, Iranissa ja Kuubassa. ==Juoni== Elokuva kertoo tarinan kolmesta brittiläisestä miehestä, Ruhal Ahmed, Asif Iqbal ja Shafiq Rasul, jotka tunnetaan nykyisin myös nimellä Tiptonin kolmikko (The Tipton Three). Afganistanissa heidät vangitsi vuonna 2001 Pohjoinen liitto, joka luovutti heidät Yhdysvaltain asevoimille ja heidät siirrettiin Guantanamo Bayn vankileirille epäiltynä terrorismista. He olivat vankeina lähes kolme vuotta ilman syytettä tai oikeudenkäyntiä. ==Katso myös== *Gitmo == Aiheesta muualla == * Elokuvan virallinen kotisivu. Luokka:Vuoden 2006 brittiläiset elokuvat Luokka:Brittiläiset draamaelokuvat Luokka:Michael Winterbottomin ohjaamat elokuvat
Gitmo

Gitmo: The New Rules of War on ruotsalainen dokumenttielokuva Guantanamo Bayn vankileiristä. Elokuvan on ohjannut ja käsikirjoittanut Erik Gandini ja Tarik Saleh. Elokuvassa haastatellaan muun muassa seuraavia henkilöitä: Janis Karpinski, Mehdi Ghezali ja Geoffrey Miller. Gitmon ensiesitys oli IDFA:ssa vuonna 2005 ja näytettiin ensimmäistä kertaa elokuvateattereissa Ruotsissa 10. helmikuuta 2006. Vuonna 2003, vuosi Ruotsin kansalaisen Mehdi Ghezalin ”Gitmoon” vangitsemisen jälkeen, joka sai näkyvyyttä myös Ruotsin mediassa, Gandini ja Saleh aloittivat dokumentin kuvaamisen ja vierailivat saarella opastetun matkan ja valikoidun alueellepääsyn kanssa. Ghezali vapautettiin vuonna 2004 ja häntä haastateltiin elokuvaa varten. == Katso myös == * Tie Guantanamoon == Aiheesta muualla == * * Luokka:Ruotsalaiset dokumenttielokuvat Luokka:Vuoden 2005 dokumenttielokuvat
Golaghat

Golaghat on kaupunki Intiassa, Assamin osavaltiossa. Se on Golaghatin piirikunnan pääkaupunki. Golaghatin kaupungissa asuu 33 064 ihmistä, piirikunnassa yli yhdeksän miljoonaa. Piirikunnan asukkaista 85 % on hinduja.Golaghat.gov.in Kaupungin nimi tarkoittaa jokilautan satamassa sijaitsevaa kauppapaikkaa. Nykyinen kauppala on syntynyt Dhansiri-joen varrelle 1900-luvun puolivälissä. Arkeologisista jäänteistä nähdään, että jokilaaksossa on ollut asutusta 400-luvulta asti.Indian NGOs Golaghatin lähellä sijaitsee UNESCOn maailmanperintöluetteloon kuuluva Kazirangan kansallispuisto. == Lähteet == == Aiheesta muualla == Luokka:Assamin kaupungit
Grenadiini

Grenadiini on granaattiomenan siementen kuorikerroksista puristettua alkoholitonta siirappimaista mehua eli sokeripitoista liuosta, jota on saanut ainakin punaisen ja vihreän värisenä. Sitä käytetään juomasekoituksiin maun ja värin antamiseen. Grenadiinia myydään hyvinvarustetuissa elintarvikeliikkeissä ja Alkossa. == Lähteet == == Aiheesta muualla == Luokka:Juomasekoitukset
Kaarlo Eemeli Kivirikko

Kaarlo Eemeli Kivirikko (vuoteen 1906 Karl Emil Stenroos; 28. tammikuuta 1870 Helsinki – 26. huhtikuuta 1947) oli yliopettaja, lintutieteilijä ja oppi- ja tietokirjailija. Hän oli myös taitava lintujen täyttäjä, joka tunnettiin kyvystään sijoittaa eläin luontevaan pienympäristöön ja loihtia näin poikkeuksellisen aidonoloinen tilannekuva.(vanhentunut linkki) Kivirikko sai professorin arvonimen vuonna 1930. == Elämäkerta == Kivirikon vanhemmat olivat rakennusmestari August Stenroos ja Agatha Charlotta Corzard. Hän pääsi ylioppilaaksi vuonna 1889 ja valmistui filosofian kandidaatiksi 1892, lisensiaatiksi 1898 ja tohtoriksi 1900. Kivirikko teki tutkimusmatkat Vienan Karjalaan ja Vienanmerelle 1894 sekä Transkaspiaan, Turkestaniin ja Siperiaan 1896. Wikiaineisto: Kuka kukin oli 1961 Kivirikko oli Sortavalan reaalilyseon luonnonhistorian ja maantieteen lehtorina sekä Sortavalan seminaarin luonnonhistorian ja kemian opettajana 1899–1905. Hän toimi Helsingin suomalaisen normaalilyseon luonnonhistorian ja maantiedon vanhempana lehtorina vuodesta 1905 sekä yliopettajana vuosina 1911–1938. Hän kirjoitti eläin- ja kasvitieteen oppikirjoja. Hän paranteli Aukusti Juhana Melan Suomen luurankoiset -teosta laajentamalla ja toimittamalla kirjan toisen painoksen vuonna 1909. Kivirikko kirjoitti laajan kaksiosaisen teoksen Suomen linnut vuosina 1926–1927.Södersved, Jan ym. (toim.): Linnut luonnossa. Weilin+Göös, 2008. ISBN 978-951-0-31885-0. Nuorena Kivirikko tutki vesien pienäyriäisiäLeikola, Anto (2005-2008) Kivirikko, Kaarlo Eemeli (1870 - 1947) luonnonhistorian ja maantiedon yliopettaja, luonnontutkija, professori. Biografiakeskus.. Kivirikko toimi Luonnon Ystävän (nyk. Luonnon Tutkija) päätoimittajana 1921–1925, Maapallon eläimistön päätoimittajana sekä Suomen Lintutieteellisen Yhdistyksen puheenjohtajana 1926–1936. Hän sai professorin arvon vuonna 1930. Kivirikon täytettyjen lintujen kokoelma on lahjoitettu Helsingin yliopistolle. == Lähteet == Luokka:Suomalaiset professorin arvonimen saaneet Luokka:Suomalaiset ornitologit Luokka:Suomalaiset opettajat Luokka:Suomalaiset päätoimittajat Luokka:Vuonna 1870 syntyneet Luokka:Vuonna 1947 kuolleet
Geraldine Hughes

Geraldine Hughes (s. 1970 Belfast) on pohjoisirlantilainen näyttelijä, joka on esiintynyt televisiossa, elokuvissa ja teatterissa. Hänen tunnetuin roolinsa lienee Marie vuonna 2006 ilmestyneessä Rocky Balboa -elokuvassa. == Kuuluisimmat elokuvat == * Gran Torino (2008) – Karen Kowalski * Rocky Balboa (2006) – Marie * St. Patrick's Day (1997) – Maeve * The End of the World Man (1985) – Barbara Luokka:Irlantilaiset näyttelijät Luokka:Vuonna 1970 syntyneet Luokka:Elävät henkilöt
Juristi

Juristi (, ’oikeustieteet’) eli lakimies on oikeustieteellisen korkeakoulututkinnon suorittanut oikeustieteilijä. Suomessa ylempiä oikeustieteellisiä tutkintoja ovat nykyään oikeustieteen maisterin ja kansainvälisen ja vertailevan oikeustieteen maisterin tutkinnot, joista vain ensin mainittu antaa kelpoisuuden työskennellä tuomarina,Tuomioistuinlaki (673/2016) 10 luku 1 § syyttäjänäLaki syyttäjälaitoksesta (32/2019) 16 § tai asianajajana tietyin lisäedellytyksin.Laki asianajajista (496/1958) 3 § Aikaisempia tutkintoja Suomessa ovat olleet oikeustieteen kandidaatti ja molempain oikeuksien kandidaatti (iuris utriusque candidatus). Pohjoismaissa oikeustieteellisiä tutkintoja ovat muun muassa Ruotsin juristexamen sekä Tanskan juridisk kandidateksamen. Juristin ammattitaidon ydinalueen muodostavat oikeudellinen tulkinta ja esitettyjen tulkintojen perusteleminen, joita täydentävät oikeudellisen systematiikan tuntemus ja oikeusperiaatteiden punninta. Juristit ovat oma ammattikuntansa ja toimivat esimerkiksi yritysten lakimiehinä tai asianajotehtävissä edustaen muita oikeudenkäynneissä. Juristit voivat toimia myös tuomareina, virkamiehinä tai asianajajina. Myös elinkeinoelämä työllistää suuren määrän juristeja. Lakimies on käsitteenä juristin synonyymi ja perinteisempi nimike oikeustieteen korkeakoulututkinnon omaavalle ammattilaiselle, mutta nimikettä asianajaja saa Suomessa käyttää vain Suomen Asianajajaliittoon kuuluva asianajotutkinnon hyväksytysti suorittanut juristi.Asianajaja vai lakimies - BOWA Legal Suomessa juristiammatteihin (esim. tuomari, syyttäjä ja asianajaja) vaadittavaa oikeustieteellistä koulutusta järjestetään Helsingin (Helsinki ja Vaasa), Turun ja Lapin yliopistojen oikeustieteellisissä tiedekunnissa, Itä-Suomen yliopiston yhteiskuntatieteiden ja kauppatieteiden tiedekunnassa sekä Åbo Akademin yhteiskuntatieteiden, kauppatieteiden ja oikeustieteiden tiedekunnassa. Monilla poliitikoilla on juristin koulutus, kuten Suomen presidenteistä Ståhlbergilla, Svinhufvudilla, Rytillä, Paasikivellä, Kekkosella, Halosella ja Niinistöllä. Muiden maiden johtajista esimerkiksi Jawaharlal Nehru, Konrad Adenauer, Kurt Georg Kiesinger, Olof Palme, Fidel Castro, Slobodan Milošević, Bill Clinton, Richard Nixon, Gerald Ford, Nicolas Sarkozy, Tony Blair, Nelson Mandela, Lech Kaczyński, Mihail Gorbatšov, Vladimir Putin, Dmitri Medvedev, Joe Biden ja Barack Obama ovat olleet tai ovat koulutukseltaan juristeja. Lakimies on yleiskäsitteinen ja laaja juristien ammattikunnan nimitys, joka kuvaa oikeudellisen koulutuksen saanutta henkilöä. Siihen perustuvia vakiintuneita lakimies-termejä ovat esimerkiksi kuntalakimies, kaupunginlakimies tai kiinteistölakimies. Näiden työtehtävien koulutusvaatimukset eivät poikkea toisistaan, vaikkakin niihin on olemassa erilaisia erikoistumiskoulutuksia. Brittiläisen psykologin Kevin Duttonin mukaan juristi on psykopaattien toiseksi suosituin ammatti. == Lähteet == == Aiheesta muualla == *Lakimiehet työelämässä . Toni Lehtonen. Ammattinetti.fi * Luokka:Seulonnan keskeiset artikkelit
Kansainvälisesti tärkeä lintualue

Kansainvälisesti tärkeä lintualue eli Important Bird and Biodiversity Area (IBA) on BirdLife Internationalin perustama hanke, jossa tunnistetaan ja suojellaan tärkeitä lintukohteita. IBA-alueita on määritelty noin 10 000, ja alueista 100 sijaitsee Suomessa. == Yleistä IBA:sta == === IBA-alueen valintakriteerit === IBA-alueet määritellään kansainvälisesti hyväksyttyjen kriteerien mukaan. IBA-alueen tulee täytyy yksi kolmesta seuraavista vaatimuksista. * Alueen tulee antaa asuinpaikka kansainvälisesti vaarantuneella lajille. * Alueella pitää olla suuri muuttolintujen, rantalintujen tai merilintujen keskittymä. * Alueella elää iso määrä pienelle alueelle keskittyneitä lintulajeja. === IBA-alueiden jatkuvat tavoitteet === * alueiden linnustonsuojeluarvon turvaaminen * alueiden turvaaminen uhkatekijöitä vastaan * alueiden saaminen osaksi virallista suojeluverkostoa * alueiden linnuston seuraaminen === Käytännön tehtävät === * Tiedon keruu kirjallisuudesta * Yhteistyö asiantuntijoiden ja viranomaisten kanssa * Hoitosuunnitelmien teko ja toteutus * Alueiden lintulaskennat ja lintukantojen seuranta * Kansallisen IBA tietokannan ylläpito * Alueisiin liittyvän tiedon julkaiseminen * Linnustonsuojelun ja luonnonsuojelun edistäminen hankkeen avulla == Suomen tärkeät lintualueet (FINIBA) == Suomen tärkeät lintualueet eli Finnish Important Bird Areas (FINIBA) ovat kansallisesti tärkeitä lintualueita Suomessa. Niitä on yhteensä 411 ja kaikki Suomen 97 IBA-aluetta kuuluu niihin. Suomessa hanketta tekee BirdLife Suomen ohella yhteistyönä Suomen ympäristökeskus. Yksittäisten laskijoiden lisäksi aineistoa on saatu muun muassa Metsähallitukselta ja Luonnontieteelliseltä keskusmuseolta. == Lähteet == * IBA-alueista BirdLife Suomen sivuilla == Aiheesta muualla == * IBA-alueet BirdLife Internationalin sivuilla *
Japanin talousihme

Japanin talousihme () tai Japanin ihme on termi, jolla kuvataan Japanin vahvaa taloudellista nousua toisen maailmansodan jälkeen aina 1980-luvun loppuun asti. == Historia == Japanin keisarikunta oli sodan jälkeen raunioina ja yhdysvaltalaisten miehitysjoukkojen hallinnassa. Maasta alettiin kehittää länsityylistä demokratiaa. Japani alkoi kuitenkin taloudellisesti nopeasti toipua 1950-luvulla ja 1970-luvulle tultaessa maa oli jo noussut maailman suurimpien talouksien joukkoon. Vuosina 1961–1980 Japanin talous kasvoi vuosittain keskimäärin kuusi prosenttia, ja vielä 1980-luvullakin noin neljä prosenttia vuodessa. Japanin ilmiömäinen talouskasvu jatkui aina 1990-luvun alkuun asti, jonka jälkeen maa on kärsinyt pitkästä taantumasta. Vuosien 1991–2000 keskikasvu oli enää 1,5 prosenttia, ja 1990-luvun julkisen talouden elvytysyritykset nostattivat julkisen sektorin velan teollisuusmaiden ennätykseen. == Syyt == Syitä Japanin nopeaan nousuun oli useita. Japania oli modernisoitu runsaasti jo ennen toista maailmansotaa, muun muassa kouluttamalla väestöä ja uudistamalla hallintoa ja puolustuslaitosta. Täysin tyhjästä ei siis tarvinnut lähteä liikkeelle. Japanilaisten työmoraali oli tunnetusti korkea ja työnantajaan uhrautuvasti suhtautuva. Japanilaiset yritykset olivat nopeita oppimaan ja kopioimaan länsimaisilta yrityksiltä muun muassa valmistusmenetelmiä ja kehittelemään niitä edelleen. Kaiken lisäksi Korean sota auttoi pääsemään talouskasvun alkuun niin Japanissa kuin samaan aikaan nousevassa Länsi-Saksassa (Wirtschaftswunder). Tämän lisäksi oli suuret kotimarkkinat, joiden ostovoimaan Japanin talous perustuu pääosin nykyäänkin. Sen lisäksi Yhdysvallat oli kylmän sodan takia suopea niin Japanin kuin Länsi- Euroopankin talouksien kehittymiselle ja takasi niin Japanin kuin Länsi- Euroopankin turvallisuuden. Koska Japani oli luopunut asevoimista sodan jälkeen ja sille oli kehitetty pasifistinen perustuslaki, maa pystyi pysymään ulkona asevarustelukilpailusta ja käyttämään nämäkin rahat yhteiskuntansa ja taloutensa kehittämiseen. Japanin talousihme on ollut esimerkkinä monille muille Aasian nouseville talouksille (Aasian tiikerit). == Lähteet == == Aiheesta muualla == Talousihme
Vartiolaiva Tiira

thumb|VL Tiira sekä VL Telkkä Turussa Vartiolaiva Tiira oli Länsi-Suomen merivartiostolle kuulunut vartiolaiva. Tiiran kotisatama oli Vaasa ja se toimi pääasiassa Pohjanlahdella. Henkilöstöä aluksella oli 13. Tiiralla oli kyky toimia myös tarpeen vaatiessa öljy- ja kemikaalionnettomuudessa. VL Tiirasta ja muista Telkkä-luokan aluksista luovuttiin syksyllä 2014, koska niitä ei voi käyttää talviolosuhteissa, eikä niiden käytölle ole saatu määrärahoja. Ne korvattiin yhdellä suuremmalla laivalla (VL Turva) joka rakennettiin STX Finlandin Rauman telakalla. == Tehtävät == Tiiran tehtäviin kuuluu muun muassa seuraavia asioita: *Meripelastusvalmiuden täydentäminen ja ylläpitäminen *Merirajan valvonta ja vartiointi *Metsästyksen ja kalastuksen valvonta kalastusvyöhykkeellä sekä aluemerellä. *Vesiliikenteen turvallisuuden valvonta *Öljyntorjunta *Ympäristönvalvonta == Tekniset tiedot == * Pituus: 49,70 m * Leveys: 7,5 m * Syväys: 3,9 m * Uppouma: 400 tn * Vuodepaikat: 18 * Koneisto: 2 × Wärtsilä 12V200 2 700 kW / 1 500 rpm * Propulsiolaitteet: Bergin säätolapapotkurit * Nopeus: yli 20 solmua ==Muuta== Tiira laitettiin julkiseen myyntiin tammikuussa 2013. == Lähteet == * Rajavartiolaitos: Vartiolaiva Tiira === Viitteet === Luokka:Vartiolaivat Luokka:Länsi-Suomen merivartiosto Luokka:Öljyntorjunta-alukset Luokka:STX Finlandin valmistamat alukset
Kirsi Valasti

Kirsi Eva Marika Valasti (ent. Valasti-Koski, s. 12. marraskuuta 1969 Helsinki) on suomalainen kestävyysjuoksija. Hän edusti urallaan vuoteen 1989 asti Helsingin Kisa-Veikkoja, vuodesta 1990 lähtien Viipurin Urheilijoita ja vuosina 2000–2014 Turun Weikkoja. Valasti juoksi vuoden 1988 Kalevan kisoissa 3 000 metrin juoksun kolmanneksi ajalla 9.22,03. Hän osallistui seuraavana vuonna maastojuoksun MM-kisoihin, joissa sijoittui 80:nneksi. Myöhemmin samana vuonna hän voitti SM-hopeaa Kalevan kisoissa 3 000 metrillä ajalla 9.03,74. Vuoden 1990 Kalevan kisoissa hän uusi 3 000 metrin SM-hopeansa. Vuonna 1992 hän voitti 3 000 metrillä pronssia ja 10 000 metrin juoksussa hopeaa ajalla 33.16,07. Valasti ei kilpaillut vuoden 1992 jälkeen ollenkaan. Hän palasi kilpakentille vuonna 2000. Kalevan kisoissa 2001 hän voitti SM-kultaa 10 000 metrillä ja hopeaa 5 000 metrin juoksussa. 2002 hän voitti sisäratojen SM- pronssia 3 000 metrillä ja Kalevan kisoissa 2003 SM-kultaa sekä 10 000 että 5 000 metrillä ajalla 15.56,47. Hän voitti Vaasan Kalevan kisoissa 2004 5 000 metrin kilpailun ajalla 15.40,43 ja selvisi Suomen joukkueeseen Ateenan olympialaisiin. Olympiakisoissa Valasti karsiutui alkuerissä. Valasti juoksi vuonna 1991 alle 23-vuotiaiden naisten maratonin Suomen-ennätyksen 2.41.45. Hän on Suomen kaikkien aikojen tilastossa seitsemäs 3 000 metrillä, kolmas 5 000 metrillä ja kymmenes 10 000 metrillä. ==Henkilökohtaiset ennätykset== :Lähde: Tilastopaja * 800 metrin juoksu: 2.10,52 (1990) * 1 000 metrin juoksu: 2.59,16 (1988) * 1 500 metrin juoksu: 4.18,78 (1990) * 3 000 metrin juoksu: 8.55,63 (2004) * 5 000 metrin juoksu: 15.10,52 (2004) * 10 000 metrin juoksu: 33.16,07 (1992) * 10 kilometrin maantiejuoksu: 33.16 (2003) * Maraton: 2.40.32 (1992) ==Lähteet== Luokka:Suomalaiset kestävyysjuoksijat Luokka:Vuonna 1969 syntyneet Luokka:Elävät henkilöt
Australiankeuhkokala

Australiankeuhkokala eli käärmekala tai barramunda (Neoceratodus forsteri) on Australian Queenslandin Burnett- ja Mary-joissa luonnonvaraisena elävä 100–150 senttiä pitkä keuhkokalalaji. Sitä on siirretty myös muihin lähijokiin, muun muassa Brisbanejokeen. Australiankeuhkokala on sukunsa ja heimonsa (Neoceratodontidae) ainoa laji, ainoa australialainen keuhkokalalaji ja yksi kaikkiaan kuudesta tunnetusta keuhkokalojen lahkon lajista. Australiankeuhkokala on elävä fossiili, sillä täysin samanlaisina pidettyjen kalojen fossiileita tunnetaan 100 miljoonan vuoden takaa. Laji elää hitaasti virtaavien jokien syvännepaikoissa muta-, hiekka- tai sorapohjilla. Joen kuivuessa se voi pysytellä hengissä vähähappisissa lammikoissa, kun se 30–60 minuutin välein nousee pintaan hengittämään happea keuhkoillaan. Toisin kuin eräät muut keuhkokalat, se ei kuitenkaan kestä koko lammikon kuivumista. – Normaalioloissa se kuitenkin hengittää kiduksilla. Australiankeuhkokala on pääasiallisesti peto, joka saalistaa sammakoita ja niiden toukkia sekä selkärangattomia eläimiä, mutta ilmeisesti joskus myös syö kasvisravintoa. == Lähteet == * Native Fish Australia: Australian lungfish === Viitteet === == Aiheesta muualla == * * * Luokka:Lihaseväiset Luokka:Elävät fossiilit Luokka:Uhanalaiset kalat
Speak

Speak on yhdysvaltalaisen pop-laulaja Lindsay Lohanin debyyttialbumi. Sen ensimmäinen single oli "Rumors", joka menestyi listoilla hyvin. Toinen single oli "Over", joka menestyi kanssa yhtä hyvin kuin ensimmäinen. Kolmas oli Herbie Fulled Loaded -elokuvaan tehty kappale "First". ==Kappaleet== # First # Nobody 'Til You # Symptoms Of You # Speak # Over # Something I Never Had # Anything But Me # Disconnected # To Know Your Name # Very Last Moment in Time # Magnet # Rumors Luokka:Vuoden 2004 esikoisalbumit Luokka:Lindsay Lohanin albumit Luokka:John Shanksin tuottamat albumit
Aerosani

Aerosani () oli neuvostoliittolainen työntöpotkurin voimin liikkuva lumikelkka, myös moottorireeksi, kiitoreeksi ja lentoreeksi sanottu.Torsti tietää, Helsingin Sanomat, 28.3.2010 s. D 7 Neuvostoliiton mittaamattomat lakeudet muuttuivat talvisin lähes kulkukelvottomiksi paksujen lumikinosten muutettua kulkureitit upottaviksi tai tukittua ne kokonaan. Myös partiointi muuttui niin hankalaksi, että armeijalle oli luotava erityisesti talvisten olosuhteiden mukainen kulkuväline. Tuo kulkuväline oli erityinen lumikiituri, joka tunnettiin Neuvostoliitossa nimellä aerosani. Kiiturin voimalähteenä toimi lentokoneen moottori potkureineen. Itse reki oli tehty kevyestä vanerista, mutta keula saatettiin panssaroida sentin vahvuisella teräslevyllä. Aerosanien ensimmäinen kehittäjä oli Igor Sikorski. Hän valmistutti ensimmäisen lumikiiturin 1910-luvun alussa, mutta sotilaskäyttöön tarkoitetut mallit ilmestyivät puna-armeijan arsenaaliin vasta 1920-luvulla. Niitä suunnitteli Sikorskin tapaan etevänä lentokoneiden suunnittelijana tunnettu Andrei Tupolev. Lumikiitureita käytettiin menestyksekkäästi tundralla partioimiseen ja kuljetustehtäviin. == Kiiturit taistelussa == Aerosanit saivat varsinaisen tulikasteensa Suomea vastaan käydyssä talvisodassa. Niitä ei käytetty varsinaisiin hyökkäyksiin, koska ne olivat liian haavoittuvia. Erityisesti kranaatinheitinten tuli ja sen aiheuttamat sirpaleet olivat Aerosaneille kohtalokkaita. Muutamia raskaammin panssaroituja ja tehokkaimmalla moottoreilla varustettuja malleja käytettiin kyllä antamaan hiihtojoukoilla tulitukea. Aerosani toimi samalla hiihtojoukkojen juhtana, joka saattoi hinata miehiä eteenpäin pitkillä taipaleilla ja säästää täten niiden voimia. Talvisodassa rintamalla liikkui pääasiassa malleja KM-5 ja OSAGA-6, mutta myöhemmin venäläiset alkoivat tuottaa huomattavankin erilaisia lumikiiturimalleja, joista osa pysyi palveluksessa vielä pitkään toisen maailmansodan jälkeenkin. Niistä huomattavampia olivat kaksipaikkainen, kevyt RF-8 ja raskaampi, 10 mm panssarilevyllä vahvistettu NKL-26. Molemmat saatettiin aseistaa 7,62 mm DT-konekiväärillä, muusta mahdollisesta raskaammasta aseistuksesta ei ole tietoa. == Koko artikkelin lähteet == *Soviet Combat Snowmobiles == Lähteet == * == Viitteet == ==Aiheesta muualla== * The Propeller-Driven Sleigh * Russian Battlefield: ** ** RF-8-GAZ-98 Snowmobile ** NKL-26 Snowmobile ** ANT-IV Snowmobile * Boyevyye aerosani * Aerosani-amfibiya AS-2 Luokka:Moottorikelkat Luokka: Sotilasajoneuvot
A Little More Personal (Raw)

A Little More Personal (Raw) on yhdysvaltalaisen laulaja ja näyttelijä Lindsay Lohanin toinen studioalbumi, joka julkaistiin Yhdysvalloissa 6. joulukuuta 2005. Levyn tuotti Casablanca Records. Albumi myi yhdysvaltalaisen Billboard 200:n mukaan ensimmäisellä viikolla 82 000 kappaletta. Albumi myi kultaa ja sitä myytiin yhteensä 500 000 kappaletta. Se ei kuitenkaan menestynyt yhtä hyvin kuin edellinen albumi Speak, joka myi platinaa. "Confessions of a Broken Heart" oli ensimmäinen single A Little More Personal albumilta ja se julkaistiin lokakuussa 2005. Musiikkivideo oli kaikkien suosikki Total Request Live TV -show’ssa. Videossa Lohan oli perheen riitojen keskellä eikä hänen perheellään mene hyvin. Musiikkivideolla oleva lapsi on Lindsayn pikkusisko Aliana Lohan. ==Kappaleet== #"Confessions of a Broken Heart (Daughter to Father)" - 3:41 #"Black Hole" - 4:02 #"I Live for the Day" - 3:09 #"I Want You to Want Me" - 3:09 #"My Innocence" - 4:18 #"A Little More Personal" - 2:59 #"If It's Alright" - 4:06 #"If You Were Me" - 2:54 #"Fastlane" - 3:24 #"Edge of Seventeen" - 4:23 #"Who Loves You" - 3:50 #"A Beautiful Life (La Bella Vita)" - 3:25 Luokka:Vuoden 2005 albumit Luokka:Lindsay Lohanin albumit Luokka:Butch Walkerin tuottamat albumit
Sven Tuuva

Sven Tuuva on Edvin Laineen ohjaama suomalainen historiallinen sotaelokuva vuodelta 1958.Ikimuistoinen, Yle.fi Se perustuu Johan Ludvig Runebergin Vänrikki Stoolin tarinoiden runoon ”Sven Dufva”. Elokuvan syntyä siivitti Laineen aiemmin ohjaaman Tuntemattoman sotilaan suurmenestysAL: Sven Tuuva. Päivän elokuvia, Tv-maailma 42/2012,, s. 13.. Sven Tuuvan käsikirjoittivat Tuntematon sotilas -romaanin kirjoittanut kirjailija Väinö Linna ja sen elokuvaksi muokannut Juha Nevalainen, ja päähenkilöä Sven Tuuvaa näyttelee Veikko Sinisalo, joka oli mukana myös Tuntemattoman sotilaassa. Elokuvan tapahtumat ovat vuosien 1808–1809 Suomen sodan ajoilta, ja se kertoo iäkkään kersantin yksinkertaisesta pojasta Sven Tuuvasta, jolla on kova halu armeijaan, vaikka on täysi säheltäjä. Elokuvan lopussa hän tekee Koljonvirran taistelussa suuren sankariteon ja saa kaaduttuaan kaksinkertaiset kunnialaukaukset. Juonta on laajennettu huomattavasti Runebergin runosta, ja siihen on lisätty paljon uusia hahmoja ja tapahtumia, kuten Svenin onneton romanssi. Elokuvassa Sven on kotoisin Ristiinasta ja puhuu Savon murretta, vaikka runossa ei tällaista mainita. Elokuvan alkuteksteissä sen ruotsinkielinen nimi on Sven Duva ja myös alkuun liitetyssä suomenkielisessä runositaatissa päähenkilön sukunimi on lähdeteoksesta poiketen Duva (suom. ”Kyyhky”) eikä Dufva. Elokuvan julisteessa ruotsinkielinen nimi on kuitenkin Sven Dufva. Taustaa. Viitattu 11.12.2023. == Näyttelijät == == Julkaisu == Sven Tuuvan ensi-ilta oli Helsingin Rexissä ja Tuulensuussa 19. joulukuuta 1958. Ensimmäisen kerran se esitettiin televisiossa Tv1:llä 1964. Se esitettiin 107 minuuttiin lyhennettynä Ruotsissa keväällä 1959, ja se edusti Suomea vuoden 1959 Berliinin elokuvajuhlilla. Elokuva julkaistiin DVD:nä vuonna 2007.Elokuvaopas.com == Arviot == Aikalaiskriitikoilla oli elokuvan suhteen suuret odotukset, ja siksi pettymys oli suuri. Huomiota kiinnitettiin erityisesti keskeisen päähenkilön ylinäyteltyyn yksinkertaisuuteen. Monet muut osatekijät saivat kyllä kiitosta. Lehdistöarvio. Viitattu 3.11.2012. Erässä myöhemmässä TV-maailman kritiikissä on todettu, että vaikka elokuvassa on onnistuneita jaksoja, varsinkin loppukohtauksissa Koljonvirran sillalla, sankarirunoelman yhdistäminen realismiin ei tuottanut onnistunutta tulosta, vaan syntyi komeasti lavastettu sotilasfarssi, jonka päähenkilön ilmeily on kovin teatraalista. Arto Pajukallio on todennut Helsingin Sanomien arviossa myös Sinisalon teatraalisuuden, mutta pitää roolisuoritusta kuitenkin vahvana. Kerronta tavoittaa paikoin ilmaisullista puhuttelevuutta. Kiitosta Pajukallio antaa myös elokuvan tekniselle osaamiselle.Pajukallio, Arto: Elokuvat. Helsingin Sanomat 5.11.2012, s. D 7. Edvin Laine sanoi muistelmakirjassaan Tuntematon sotilas ja Pylvässänky pitävänsä Sven Tuuvaa yhtenä parhaista elokuvistaan. == Lähteet == == Aiheesta muualla == * Luokka:Vuoden 1958 suomalaiset elokuvat Luokka:Edvin Laineen ohjaamat elokuvat Luokka:Suomalaiset mustavalkoelokuvat Luokka:Suomalaiset sotaelokuvat Luokka:Suomalaiset historialliset elokuvat Luokka:Runoihin perustuvat elokuvat Luokka:Vänrikki Stoolin tarinat
Käsilläseisonta

Käsilläseisonta on asento, jossa henkilö seisoo suorana käsiensä varassa, jalat ylöspäin. Yleisimpänä käsilläseisonnan muotona voidaan pitää suoraa seisontaa. Käsilläseisonnassa voi seistä myös yhdellä kädellä. Onnistunut asento edellyttää hyvää tasapainoa ja ylävartalon voimakkuutta. Käsilläseisonnasta voi myös lähteä kävelemään käsillä. Liikettä voi harjoitella seinänkin avulla. == Käsilläseisonnasta eteenpäin kuperkeikkaan == Jos käsilläseisonnassa tasapaino pettää ja tekijä on vaarassa kaatua selälleen maahan, voi hän laskeutua kuperkeikalla. Liike on hyvä osata horjahtamisen varalta. Ennen kuperkeikkaa on suositeltavaa katsoa ylös varpaisiin pitäen leukaa rinnassa ja pitää kädet "lukossa". Kun tasapaino pettää eteenpäin, käsillä pitää varovasti laskeutua puoliksi niskalleen pitäen yhä leukaa kiinni rinnassa ja sen jälkeen mennä kerään, joka seuraa hyvään, liukuvaan kuperkeikkaan. == Katso myös == *Akrobatia == Lähteet == *Akrobatian perusopetukset Luokka:Voimistelu Luokka:Asennot Luokka:Yläraajat
Vuosaaren silta

Vuosaaren silta yhdistää Vuosaaren kaupunginosan Vartiokylään (Puotilaan) Helsingissä. Sen pituus on 415,7 metriä ja leveys 18,5 metriä. Valmistuessaan se oli 597-metrisen Lapinlahden sillan ohella Suomen pisimpiä siltoja, Helsingin Kaupunkiympäristön toimialan ylläpitämistä silloista se on pisin. Itäväylältä alkunsa saava Meripellontie johtaa 2+2 kaistaisena sillalle jonka Vuosaaren puoleisessa päässä Meri-Rastilassa tien nimi muuttuu Vuotieksi. Sillan ja metrosillan väliin valmistui vuonna 2018 kevyelle liikenteelle tarkoitettu silta, Raittisilta. Vuosaaren silta peruskorjattiin samaan aikaan Raittisillan rakentamisen kanssa. Peruskorjauksessa sillan pohjoispuolella oleva kävely- ja pyörätie poistettiin ja kaistoja levennettiin. Sillan peruskorjaus valmistui joulukuussa 2019. == Historia == Vuosaaren Asuntosäästäjät aloittivat sillan rakennuttamisen huhtikuussa 1965, jolloin Vuosaari kuului vielä Helsingin maalaiskuntaan. Silta avattiin 1. heinäkuuta 1966. Vuosaari oli liitetty 1. tammikuuta samana vuonna Helsinkiin. Helsingin maalaiskunta ja Helsingin kaupunki olivat olleet haluttomia suuriin investointeihin ennen alueliitoksen toteutumista ja Asuntosäästäjät näkivät sillan rakentamisen itse ainoana keinona välttää vuosikausien odottelun siltakysymyksessä. Kaupunki lunasti sillan myöhemmin itselleen. Sillan pohjoispuolelle valmistui 1990-luvulla metroliikenteelle oma siltansa ja niiden väliin kevyenliikenteen silta 2018. == Laiton kilvanajo == Vuosaaren silta toimi erityisesti 1970- ja vielä 1980-luvullakin yöllisten, laittomien kiihdytyskilpailujen näyttämönä. Tähän oli vaikuttamassa seikka, että sillan pituus liikuntasaumojen välissä lähes tarkalleen amerikkalaisen varttimailin.http://www.overdrive.fi/forum/threads/vuosaaren-silta.173541/ Overdrive.fi Vuosaaren silta == Kuvia == Tiedosto:Vuosaaren sillat metro.JPG|Metro ylittämässä Vuosaaren sillan pohjoispuolella sijaitsevaa metrosiltaa. Kuva otettu Vuosaaren sillan alta. Tiedosto:Vuosaaren silta 2010.JPG|Vuosaaren silta altapäin kuvattuna. Tiedosto:Vuosaaren silta tammikuussa 2017.jpg|Silta tammikuussa 2017. == Lähteet == == Aiheesta muualla == Luokka:Helsingin sillat Luokka:Puotila Luokka:Vuosaari Luokka:Suomen tieliikennesillat
Fabrizio Barbazza

Fabrizio Barbazza (s. 2. huhtikuuta 1963 Monza, Italia) on entinen italialainen Formula 1 -kuljettaja. Hän starttasi urallaan kahdeksaan kilpailuun saavuttaen niistä kaksi maailmanmestaruuspistettä. == Ura == Barbazza aloitti kilpailu-uransa ajamalla Motocrossia vuoteen 1982 saakka, jonka jälkeen hän vaihtoi kilpa-autoihin. Kaudeksi 1983 hän siirtyi Italian Formula 3 -sarjaan, sijoittuen seuraavana vuonna kuudenneksi. Kaudella 1985 hän voitti neljä kilpailua ja sijoittui lopulta sarjassa kolmanneksi. Seuraavaksi kaudeksi Barbazza lähti kilpailemaan Yhdysvaltoihin uuteen American Racing -sarjaan. Neljän osakilpailuvoiton turvin hän saavutti mestaruuden heti ensimmäisella kaudellaan. Kaudeksi 1987 Barbazza siirtyi CART-sarjaan, jossa hänen parhaaksi saavutuksekseen jäi kolmas sija Indianapolisista. Kauden päätteeksi hänet valittiin vuoden tulokkaaksi. Kaudella 1990 hänet palkattiin ajamaan Formula 3000 -sarjaan, mikä sai hänet vaihtamaan CART-sarjan Formula ykkösiin. Barbazza debytoi kuninkuusluokassa Imolassa 1991 AGS-tallin autolla. Kausi oli kuitenkin suuri pettymys, sillä hän ei selvittänyt karsintoja kertaakaan, johtuen siitä, että AGS ei pystynyt tarjoamaan kilpailukykyistä kalustoa. Barbazza teki paluun CART-sarjaan vuonna 1992, mutta palasi takaisin Eurooppaan heti seuraavana vuonna. Formula 1 -talli Minardi tarjosi hänelle paikan kaudella 1993. Hän saavutti uransa ainoat pisteet sijoittumalla kahdesti kuudenneksi.MM-pisteissä hän oli 19. Vuonna 1995 Barbazza kolaroi rajusti Yhdysvalloissa Jeremy Dalen kanssa, joka johti vakaviin pää- ja rintavaurioihin, joiden seurauksena hän oli kriittisessä tilassa ja vaipui koomaan. Hän kuitenkin toipui täysin onnettomuudesta, mutta ei enää palannut kilparadoille. Myöhemmin hän perusti mikroautoradan Monzaan ja alkoi suunnitella törmäysaitoja. == Formula 1 -tulokset == Vuosi Talli 1 2 3 4 5 6 7 8 9 10 11 12 13 14 15 16 Sijoitus Pisteet 1991 AGS USA BRA SMR DNQ MON DNQ CAN DNQ MEX DNQ FRA DNQ GBR DNQ GER DNPQ HUN DNPQ BEL DNPQ ITA DNPQ POR DNPQ ESP DNPQ JPN AUS \- 0 1993 Minardi RSA Kesk. BRA Kesk. EUR 6 SMR 6 ESP Kesk. MON 11 CAN Kesk. FRA Kesk. GBR GER HUN BEL ITA POR JPN AUS 19\. 2 ==Lähteet== Luokka:Italialaiset Formula 1 -kuljettajat Luokka:Champ Car -kuljettajat Luokka:Vuonna 1963 syntyneet Luokka:Elävät henkilöt
Xander Berkeley

Xander Berkeley (s. 16. joulukuuta 1955 Brooklyn, New York, Yhdysvallat) on yhdysvaltalainen näyttelijä. Berkeley on esittänyt televisiosarja 24:n ensimmäisellä ja toisella tuotantokaudella CTU:n Los Angelesin paikallisjohtajaa George Masonia. Hän esitti vuosina 2010–2012 Percy Rosea draamasarjassa Nikita ja vuosina 2008–2013 Seriffi Thomas MacAllisteria menestyssarjassa Mentalist. Vuodesta 2016 Berkeley on näytellyt The Walking Deadissä. Berkeley on esiintynyt myös C.S.I:ssa, lyhytelokuvissa, televisioelokuvissa ja pitkissä elokuvissa. Hän on toiminut myös ääninäyttelijänä monissa animaatiosarjoissa ja -elokuvissa. Berkeley on naimisissa näyttelijä Sarah Clarken kanssa. ==Filmografia== * City of Lies (2018) * The Walking Dead (2016–) * Small Time (kehityksessä, 2013) * Live at the Foxes Den (jälkituotannossa, 2012) * Tales of Everyday Magic (2012) * Seeking Justice (2011) * Girl Walks Into a Bar (2011) * Faster (2010) * Bedrooms (2010) * Below the Beltway (2010) * Kick-Ass (2010) * The Death of Socrates (2010) * Nikita (2010–2012) * Luster (2010) * Repo Chick (2009) * The Consultants (2009) * Year one – kaiken alku (2009) * Cook County (2009) * Women in Trouble (2009) * Mentalist (2008–2013) * The Toe Tactic (2008) * Taken (2008) * Fracture – murtumaton (2007) * Seraphim Falls (2006) * Champions (2006) * The Garage (2006) * North Country (2005) * Standing Still (2005) * Deepwater (2005) * Drop Dead Sexy (2005) * U-Boat – Vihollisen kynsissä (2004) * Below the Belt (2004) * Quicksand – valheita ja petoksia (2003) * The escort – seuralainen (2001) * China: The Panda Adventure (2001) * Storytelling (2001) * Shanghai Noon (2000) * Timecode (2000) * The Cherry Orchard (1999) * Täydellisen sotilaan paluu (1999) * Murha Phoenixissa (1998) * The Truth About Juliet (1998) * Rintamiehet (1997) * Amistad (1997) * Gattaca (1997) * Yhden yön juttu (1997) * Air Force One (1997) * The Killing Jar (1997) * Persons Unknown (1996) * Bulletproof (1996) * The Rock – paluu helvettiin (1996) * Barb Wire (1996) * A Family Thing (1996) * Poison Ivy II (1996) * Heat – ajojahti (1995) * Leaving Las Vegas (1995) * Apollo 13 (1995) * Safe (1995) * Caroline at Midnight (1994) * Kunnian miehiä (1992) * Candyman (1992) * Kanuuna käsilaukussa (1992) * Eilen, tänään, ikuisesti (1991) * Billy Bathgate (1991) * Terminator 2 – Tuomion päivä (1990) * The Rookie – tulokas (1990) * Huijarit (1990) * Elämä on niin lyhyt – vai onko? (1990) * Paholaisen lapsenvahti (1990) * Blue Heat (1990) * The Assassin (1990) * Epäilyttäviä suhteita (1990) * Kunnon dekkari laukeaa kuudesti (1990) * Loistavat Bakerin pojat (1989) * Deadly Dreams – todellinen painajainen (1988) * Tapeheads (1988) * Laiton maa (1988) * Tuhoisku (1987) * Gangsteriliiga (1987) * Suoraan helvettiin (1987) * Omega-ilmiö (1986) * Sid & Nancy (1986) * Apua, meitä autetaan! (1985) * Tag: The Assassination Game (1982) * Äiti kulta (1981) Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1955 syntyneet Luokka:Elävät henkilöt
Wabi-sabi

Wabi-sabi () on japanilaisen estetiikan käsite. Se yhdistetään läheisesti zenbuddhalaisuuteen, ja kehityksensä alkuaikoina wabi-sabiin yhdistetyt henkilöt olivatkin jossain muodossa zenin harjoittajia.Koren, s. 15–16. Käsitettä kuvataan monesti epätäydellisyydessä, keskeneräisyydessä ja häviävyydessä olevaksi kauneudeksi sekä yksinkertaisuuden ja vaatimattomuuden ihannoimiseksi.Koren, s. 7–10. Käsite muodostuu kahdesta erillisestä sanasta, sabi ja wabi, joilla molemmilla on omat merkityksensä. Sanoja voidaan käyttää myös erillään, mutta nykyisin japanilaiset tarkoittavat sanojen muodostamaan kokonaisuutta myös puhuessaan vain toisesta.Koren, s. 21–23. Wabi-sabi liitetään yleensä japanilaiseen teeseremoniaan, jossa se ilmenee sekä itse seremoniassa että siihen liittyvissä osatekijöissä, kuten teeastioissa ja teehuoneessa. Se on kuitenkin olennainen osa myös monia muita Japanin taiteenlajeja, kuten ikebanaa, japanilaista puutarhataidetta sekä keramiikkaa. Myös japanilainen käsityöperinne kintsugi, jossa keramiikkaan tulleita säröjä korostetaan kultamaalilla, edustaa wabi-sabia. __NOTOC__ == Katso myös == * Mono no aware == Lähteet == * === Viitteet === ==Kirjallisuutta== * Luokka:Japanilainen kulttuuri Luokka:Japanilainen teetaide
Trikoo

Trikoo (, kudontatyö) on koneellisesti tai käsin valmistettu tekstiilituote. Se muodostuu toisiinsa kiedotuista lankasilmukoista. Jos langat kulkevat tuotteessa pituussuunnassa, on kyseessä loimitrikoo. Jos langat kulkevat poikkisuunnassa, on kyseessä kudetrikoo.Tietojätti tietosanakirja A-Ö, yhdeksäs painos, sivu 880. ISBN 951-20-6481-2. Trikoo poikkeaa muista tekstiilikudoksista siinä, että se valmistetaan käyttämällä vain yhtä lankajärjestelmää. Trikookudoksen sidontatapa saa aikaan joustavuutta ja huokoisuutta, minkä takia trikoota käytetään erityisesti alusvaatteiden ja sukkien valmistukseen. ==Lähteet== Luokka:Kangaslajit
Teos (täsmennyssivu)

Teos on: * teos, ihmisen luomistyön tulos * Teos, antiikin Kreikassa sijainnut joonialainen kaupunki * Teos, suomalainen kirjankustantamo * Teos, Egyptin faarao Luokka:Täsmennyssivut
Antti Vaheri

Antti Ilmari Vaheri (s. 24. syyskuuta 1938 Helsinki) on suomalainen lääketieteen tutkija. Hän toimi vuosina 1986–2003 Helsingin yliopiston virusopin professorina. Vuonna 1980 Vaheri ja Markus Brummer-Korvenkontio löysivät Puumala-viruksen Suomesta. He myös keksivät menetelmän, jolla viruksen aiheuttama sairaus varmistetaan. Vaheri valmistui lääketieteen lisensiaatiksi vuonna 1963 ja lääketieteen ja kirurgian tohtoriksi Helsingin yliopistosta vuonna 1964.Vaheri, Antti. Kuka kukin on 1978, s. 1039. (Runeberg.org.) Hän on toiminut kliinisen virologian apulaisprofessori vuodesta 1974 ja Suomen Akatemian tutkijaprofessorina vuosina 1979–1984. Hän on myös toiminut monien tieteellisten julkaisusarjojen toimitusneuvostoissa ja seitsemän pohjoismaisen virologian/mikrobiologian professuurin asiantuntijana. Hän on ollut Euroopan Molecular Biology Organizationin jäsen vuodesta 1979 lähtien. Vaheri on toiminut virustautien tutkimussäätiön puheenjohtajana vuodesta 1992 lähtien. Hän on ohjannut lukuisia väitöskirjoja, ja hänellä on myös monia julkaisuja virustutkimuksen, muun muassa hantavirusten, retrovirusten ja virusdiagnostiikan sekä solu- ja syöpätutkimuksen alalta. Vaheri sai vuonna 2010 Suomalaisen Tiedeakatemian kunniapalkinnon.Antti Vaheri: Kunniapalkinto 2010. Hän sai Matti Äyräpään palkinnon vuonna 1985Facta 2001, osa 17, p. 519. WSOY 1985. ja Medix-palkinnon vuonna 1997. Antti Vaherin isä oli korva-, nenä- ja kurkkutautiopin apulaisprofessori Eino Vaheri (1905–1991). == Lähteet == Luokka:Suomalaiset lääkärit Luokka:Helsingin yliopiston professorit Luokka:Akatemiaprofessorit Luokka:Matti Äyräpään palkinnon saajat Luokka:Vuonna 1938 syntyneet Luokka:Elävät henkilöt Luokka:Suomalaiset professorit
The Motors

The Motors oli englantilainen pub rock/punk -yhtye. Se toimi vuosina 1977–1980. == Historia == The Motors sai alkunsa vuonna 1977. Perustajana olivat entiset Ducks Deluxe -yhtyeen jäsenet Nick Garvey ja Andy McMaster sekä kitaristi Rob Hendry (joka korvattiin toukokuussa 1977 Bram Tchaikovskylla) ja rumpali Ricky Slaughter. Suurin hitti oli kappale Airport joka nousi Englannin singlelistalle sijalle (4) vuonna 1978. Suomenkielisen version siitä teki Tinni vuonna 1979 nimellä Lentoon ja kappale löytyy myös Yön versiona Kuolematon-albumin platinapainokselta. == Kokoonpano == * Nick Garvey – s. 26. huhtikuuta 1951, Stoke-on-Trent – päälaulu ja kitara * Bram Tchaikovsky – oik. Peter Bramall, s. 10. marraskuuta 1950, Lincolnshire – kitara ja laulu * Andy McMaster – s. 27. heinäkuuta 1947, Glasgow – basso, kosketinsoittimet ja laulu * Ricky Slaughter – oik. Richard Wernham – rummut == Diskografia == === Singlet === *Dancing The Night Away (1977) *Airport (1978) *Forget About You (1978) *Love And Loneliness (1980) === Albumit === *Motors 1 (1977) *Approved by The Motors (1978) *Tenement Steps (1980) *Greatest Hits (kokoelma) (1981) *Airport: The Motor's Greatest Hits (kokoelma) (1995) == Listasijoitukset Englannissa == === Singlet === *Dancing The Night Away (42.) (1977) *Airport (4.) (1978) *Forget About You (13.) (1978) *Love And Loneliness (58.) (1980) === Albumit === *Motors 1 (46.) (1977) *Approved by The Motors (60.) (1978) == Aiheesta muualla == *http://www.allmusic.com/artist/p4966 Luokka:Brittiläiset punkyhtyeet
Zoltán Kővágó

Zoltán Kővágó (s. 10. huhtikuuta 1979) on unkarilainen kiekonheittäjä. Kővágó voitti 1998 Annecyssä nuorten maailmanmestaruuden kiekonheitossa tuloksella 59,36. Hän osallistui Edmontonin MM-kisoihin 2001, mutta karsiutui. Seuraavana vuonna hän heitti seitsemänneksi Münchenin EM-kisoissa tuloksella 63,63. Pariisin MM-kisoissa 2003 hän karsiutui, mutta seuraavana vuonna Ateenan olympialaisissa hän voitti olympiahopeaa tuloksella 67,04. Kauden lopussa hän oli IAAF:n yleisurheilufinaalissa toinen. Kővágó sijoittui Helsingin MM- kisoissa 2005 kymmenenneksi ja myöhemmin samana vuonna IAAF:n yleisurheilufinaalissa kolmanneksi. Kővágó sijoittui Osakan MM-kilpailuissa 2007 yhdeksänneksi, mutta karsiutui Pekingin olympialaisissa 2008 loppukilpailusta. Berliinin MM-kilpailuissa 2009 hän oli kuudes tuloksella 65,17. Barcelonan EM-kilpailuissa 2010 ja Daegun MM-kilpailuissa 2011 hän karsiutui loppukilpailusta. Helsingin EM-kilpailuissa 2012 hän sijoittui alun perin kolmanneksi tuloksella 66,42, mutta hänet hylättiin myöhemmin dopingrikkomuksen takia. Kővágó kieltäytyi dopingtestistä ennen vuoden 2012 Lontoon olympialaisia, ja sai kahden vuoden kilpailukiellon. Kővágó karsiutui loppukilpailusta Zürichin EM-kilpailuissa 2014 ja Pekingin MM-kilpailuissa 2015. Hän sijoittui 2016 kuudenneksi Amsterdamin EM-kilpailuissa ja seitsemänneksi Rio de Janeiron olympialaisissa. Hän karsiutui loppukilpailusta Lontoon MM-kilpailuissa 2017 ja Berliinin EM-kilpailuissa 2018. ==Henkilökohtaiset ennätykset== * Kiekonheitto: 69,95 (2006) ==Lähteet== Luokka:Unkarilaiset kiekonheittäjät Luokka:Unkarilaiset olympiamitalistit Luokka:Dopingrikkomuksesta tuomitut unkarilaiset Luokka:Dopingrikkomuksesta tuomitut yleisurheilijat Luokka:Vuonna 1979 syntyneet Luokka:Elävät henkilöt
Club de Regatas Vasco da Gama

Club de Regatas Vasco da Gama eli Vasco Da Gama eli Vasco on Brasiliassa Rio de Janeirossa toimiva urheiluseura, pääasiassa jalkapalloseura. ==Mestaruudet== ===Kansainväliset mestaruudet=== * Copa Libertadores (1): 1998 * Copa Mercosur (1): 2000 ===Kotimaiset mestaruudet=== * Campeonato Brasileiro Série A (4): 1974, 1989, 1997 ja 2000 * Copa do Brasil (1): 2011 * Torneio Rio-São Paulo (3): 1958, 1966 ja 1999 ===Osavaltiomestaruudet=== *Campeonato Carioca (24): 1923, 1924, 1929, 1934, 1936, 1945, 1947, 1949, 1950, 1952, 1956, 1958, 1970, 1977, 1982, 1987, 1988, 1992, 1993, 1994, 1998, 2003, 2015, 2016 ==Aiheesta muualla== * Ylen Elävä arkisto: Allianssi – Vasco da Gama Olympiastadionilla 1959 Luokka:Brasilialaiset jalkapalloseurat Luokka:Vuonna 1898 perustetut urheiluseurat